## El Teatre Principal de Castelló rep la Premi Nacional de Dansa Rafaela Carrasco amb ‘Creaviva’

*** Últimes entrades a la venda per a vore la *bailaora* el diumenge 1 de desembre
* La formació Zagreb String Quartet actua també este diumenge en l’Auditori de Castelló**

La Conselleria d’Educació, Cultura, Universitats i Ocupació, a través de l’Institut Valencià de Cultura (IVC), presenta, en el Teatre Principal de Castelló este diumenge 1 de desembre a les 19:00 hores, la Premi Nacional de Dansa 2023, Rafaela Carrasco amb *Creaviva*.

La *bailaora* i coreògrafa, coneguda per la seua investigació de la dansa i de l’actualització del flamenc, presenta un espectacle en el qual vol mostrar la realitat dels autors en totes les facetes de creació d’una obra; des del començament d’un projecte fins a arribar al resultat final. L’obra està composta per una *suite* de nou peces.

L’espectacle *Creaviva*, que forma part de l’abonament de tardor del Principal, està dirigit pel poeta, dramaturg i actor espanyol Álvaro Tato.

Les últimes entrades per a esta funció, amb preus entre els 3 i 20 euros, estan a la venda en la [web de l’IVC](https://ivc.gva.es/).

**Concert de cambra de Zagreb String Quartet en l’Auditori**

D’altra banda, la sala de Cambra de l’Auditori de Castelló acull el diumenge 1 de desembre, a les 19:00 hores, el concert de cambra de la formació Zagreb String Quartet amb un programa compost per obres d’Igor Kuljeric, Joseph Haydn i Felix Mendelssohn.

L’agrupació croata Zagreb String Quartet, fundada l’any 1919, està reconeguda internacionalment per l’extraordinària qualitat artística de les seues actuacions. Ha actuat en algunes de les sales més importants de tot el món als Estats Units, l’ex Unió Soviètica, el Canadà, Austràlia, Nova Zelanda i Europa.

Les entrades per a este concert tenen un preu de 10 euros. Poden adquirir-se en taquilles i en la [web de l’IVC](https://ivc.gva.es/).

Fecha: 29/11/2024